Peatüki lõpetuseks heidan pilgu veel tegemist vajavate tööde nimekirjale. Kindlasti tahan ka oma Otepää masinaga katseid jätkata, et  uurida mitmeid küsimusi, mis seni võimaluse puudumise tõttu tähelepanuta jäid. Tahaks siinkohal nimetada erineva laskemoonaga eksperimenteerimist nagu näiteks vedelikega täidetud nõud, aga ka vastukaalu viimist planeeritud 500 kilogrammini. Samuti oleks vaja uurida seda, mis toimub trajektoori teises otsas - ehk siis kui suure reaalse purustusjõu saavutavad erineva massiga kivid.